cyanic-selkie/wikianc huggingface dataset:
Kurt Gödel
Gödel je 1938. pokazao da se Kantorova hipoteza kontinuuma ne može opovrgnuti unutar standardne Cermelo-Frenkel teorije skupova, čak ni ako joj se doda aksiom izbora. Američki matematičar Paul Cohen 1963. šokirao je matematičku zajednicu dokazavši da se hipoteza kontinuuma ne može ni dokazati unutar ZFC-a.
Literatura
Volume I. ISBN 978-8O-9O3476-2-5. In Ger., Engl.
Ironija
Ironija (grč. εἰρωνεία, eironeia = hinjenje, ismijavanje) je fina prikrivena poruka koja se sastoji u tome što se njome kazuje baš suprotno onome što se u stvari misli i hoće da kaže (npr. kada se plašljivcu kaže da je hrabar, gladnom da je sit i sl.)
U užem smislu figura određena izražavanjem preko suprotnosti. Omljeno je sredstvo poruge, pa se uveliko koristi u svim vrstama humora, posebno u satiri.
Kajmekam
mini|Kajmekam Istanbula Kaymakam (također i kaimakam ili kajmekam) je naziv koji se upotrebljava za namjesnike pokrajinskih okrugā u Republici Turskoj; taj naziv se koristio za gotovo isti službeni položaj u Osmanlijskom Carstvu.
Etimologija
Moderni turski pojam kaymakam ili kaimakam izvorno potiče od dvije arapske riječi koje su se koristile u osmanlijskom turskom: kâim (قائم), što znači "umjesto (koga, čega)"; te makâm (مقام), izvorno korištena za "mjesto", ali, u ovom kontekstu korištena sa značenjem "služba", "položaj" ili "država". Tako je kâim-makâm u osmanlijsko doba bio državni službenik koji se smatrao sultanovim predstavnikom na lokalnom nivou; danas je kaymakam predstavnik vlade, odnosno države na lokalnom nivou.
Historija
Prvi kaymakam u historiji, prema nekima, je ‘Alī ibn Abī Tālib, kojeg je, Poslanik Muhammed imenovao prvim pravim halifom. Smatralo se prema tome da ‘Alī služi "umjesto" Muhammeda.
Taj isti pojam ima specifično značenje u moldavskoj i vlaškoj historiji, gdje se odnosi na privremenu zamjenu za gospodara ("princa"), za vrijeme i nakon fanariotske vladavine. U ovom kontekstu riječ se može pisati caimacam, dok je rumunski izraz za tu službu căimăcămie.
Tunel Mala Kapela
mini|200px|Tunel Mala Kapela. Tunel Mala Kapela najduži je tunel u Hrvatskoj, na autoputu A1. Njegova ukupna dužina iznosi 5780 metara. Prolazi kroz planinu koje se zove Mala Kapela, po kojoj je i dobio naziv.
Zapadna cijev tunela puštena je u saobraćaj 15. juna 2005. godine. Do 30. maja 2009. godine (kada je otvorena istočna cijev ovoga tunela), saobraćaj se odvijao uglavnom dvosmjerno osim u vrhuncima turističke sezone, kada se povremeno regulisao jednosmjeno.
Istočna cijev u promet je puštena 30. maja 2009. Time su se smanjile gužve koje nastaju u ljetnim vikendima prilikom smjene turista, a tunel više neće biti prometni čep.
Katarina Podjebradska
Katarina Podjebradska, kćerka Jurja Podjebradskog, zaručena je s kraljem Matijašem u dobi od devet godina. Njen otac, Juraj Podjebradski je bio češki upravitelj zatvora. On je kralja Matijaša pustio na slobodu, te ga je zbog toga što je bio mogući pretendent na prijestolje zaručio sa svojom kćerkom. Matijaš je tada imao 14 godina.
Matijaš je s Jurjem sklopio ugovor prema kojemu je obećao da će s Jurjem i njegovim sinovima sklopiti vječni savez i kao nagradu isplatiti između 50 000 i 60 000 zlatnih forinti.
68.
Godina 68. (LXVIII) bila je prijestupna godina koja počinje u petak u julijanskom kalendaru. U svoje vrijeme je bila poznata kao Godina konzulstva Askonija i Trakula ili, rjeđe, '''godina 821. Ab urbe condita'''. Oznaka "68." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Dakar
2005. broj stanovnika metropolitan regije je bio oko 2.400.000, od kojih oko 1.000.000 živi u užem dijelu grada. Pozicija mu je 14°40'20" sjeverno i 17°25'22" zapadno.
Dakar je glavni administrativni centar Senegala, sjedište Senegalske Nacionalne Skupštine i Predsjedničke palate.
Historija
Grad Senegal je formiran oko francuskog utvrđenja. Osnovan je 1857. nakon što su se stanovnici premjestili s obližnjeg ostrva Gorée. Rastao je kao luka u dijelu oko željeznice za Saint-Louis (koja je bila otvorena 1885. ali se koristila samo za posebne ekskurzije). Grad je kasnije postao pomorska baza, i zamijenio je Saint-Louis te postao glavni grad Francuske Zapadne Afrike 1902.
Potom je bio glavni grad Federacije Mali koja je opstala svega godinu dana, od 1959. do 1960., nakon čega je postao glavni grad Senegala.
Od 16-tog do 19-tog vijeka, Goreé a poslije Dakar je bio glavni centar atlantske trgovine robljem. Više robova je transportovano prema Zapadnoj Hemisferi (uključujući Južnu Ameriku, Američke kolonije i Karibe) preko tog grada, nego preko bilo koje druge luke u cijeloj Africi. Fort D'Estrees na ostrvu Gorée, gdje su se robovi držali, gdje su održavane aukcije, gdje su ih smještali u brodove, je senegalska vlada pretvorila u muzej.
Administracija
Grad Dakar je komuna (poznatija i kao commune de ville), jedna od 67 komuna u Senegalu. Komuna Dakar je uspostavljena od strane francuske kolonijalne administracije 17. juna 1887. tako što je izdvojena od komune Gorée. Komuna Gorée uspostavljena 1872. je bila jedna od najstarijih oblasti (opština) uspostavljenih u zapadnjačkom stilu, u Africi (zajedno sa oblastima Alžir i Južna Afrika).
Komuna Dakar je postojala u sve od 1887. i bila je sačuvana od nove države Senegal i poslije nezavisnosti 1960., iako su njene granice bile pomjerane s vremenom. Granice joj više nisu mijenjane od 1983. Komunom vlada demokratski izabrano vijeće regije (conseil municipal) koje se bira na pet godina, i koje bira gradonačelnika. Dakar je imao 20 gradonačelnika od 1887. Prvi crni gradonačelnik je bio Blaise Diagne, od 1924. do 1934. Gradonačelnik sa najdužim stažom je bio Mamadou Diop i vladao je 18 godina, od 1984. do 2002.
Komuna Dakar je također i department (oblast), jedan od 34 departmenta u Senegalu. Ovo sliči situaciji u kojoj se nalazi Pariz u Francuskoj koji je i komuna i department. Ipak, za razliku od francuskih departmenta departmenti u Senegalu nemaju nikakvu političku moć (ne postoji njihova skupština), i oni predstavljaju samo lokalne administrativne strukture države, zadužene za brigu o nekim administrativnim uslugama kao i za kontrolu aktivnosti komuna unutar departmenta.
Department Dakar je razdijeljen na četiri dijela (arrondissements): Almadies, Grand Dakar, Parcelles Assanies (literarno značenje naziva bi bilo isušena/drenažirana parcela, i ovo je najnaseljeniji dio Dakara) i Plateau/Gorée (predgrađe Dakara).
1996. velika reforma administrativne i političke podjele Senegala je izglasana od strane Parlamenta. Komuna Dakar, sa svojih milion stanovnika, ocijenjena je prevelikom i prenaseljenom da bi mogla biti efikasno vođena kao jedna opštinska jedinica, i tako je, 30. augusta 1996. Dakar podijeljen u 19 oblasti (communes d'arrondissement). Ovim oblastima date su široke ovlasti, i po ovlastima dosta podsjećaju na prave komune države. Imaju više ovlasti nego pariske općine/oblasti i dosta podsjećaju na London i okolne gradove. Komuna Dakar je ostala nadležna nad ovim oblastima i koordinira njihove aktivnosti. Ovih 19 oblasti (communes d'arrondissement) pripadaju bilo kojem od 4 ranije navedena dijela (arrondissements) komune Dakar, i prefekti tih dijelova su zaduženi za kontrolu sebi podređenih oblasti.
Oblast (commune d'arrondissement) Dakar-Plateau (34.626 stanovnika) u dijelu (arrondissements) Plateau/Gorée, je historijsko srce grada, i najveći broj ministarstava i centara javne uprave je smješten u tom dijelu. Najgušće naseljena oblast je Médina (136.697 stanovnika), također u dijelu Plateau/Gorée. Oblast Yoff (55,995 stanovnika) u dijelu Almadies je najveća oblast. Najmanja je Île de Gorée (1,034 stanovnika), u dijelu Plateau/Gorée.
Department Dakar je jedan od četiri departmenta Dakar regije, koja predstavlja jednu od 11 senegalskih regija. Regija Dakar obuhvata grad Dakar zajedno sa predgrađima na cijelom poluostrvu Cape Verde. To je grubo gledano ista teritorija koju zauzima dakarska metropoliten area.
Od administrativnih reformi 1996. regije Senegala, koje su dotad bile samo lokalne administrativne jedinice centralizovane države, prerastaju u punopravne političke jedinice, sa svojim demokratski izabranim vijećima i regionalnim predsjednicima. Data im je široka autonomna moć, da upravljaju ekonomskim razvojem, transportom i problemima zaštite okoliša, i naravno moraju da koordiniraju taj rad sa drugim regijama.
Znamenitosti
Pažnju privlače veliki tržni centri i marketi, zatim dakarska Velika džamija (sagrađena 1964.), ostrvo Gorée, IFAN muzej zapadnoafričke kulture, plaže, Hann park koji je ujedno i dom senegalskog Zoo vrta. Dakar predstavlja i završnu tačku poznatog relija Pariz – Dakar.
Grad ima svoju luku, ali i Léopold Sédar Senghor međunarodni aerodrom. Univerzitet je osnovan 1957.
Zimski trougao
Veći dio noći u sjevernoj zimi, Zimski trougao je visoko na nebu na srednjim sjevernim širinama, ali može se vidjeti i tokom ranog jutra na istoku. U proljeće je zimski trougao vidljiv u ranim večernjim časovima zapadno pre nego što su se njegove zvezde postavile ispod horizonta. Sa južne polutke, ljeti se čini naopako i niže na nebu.
Zimski trougao okružuje većinu slabašnog zviježđa Monoceros, iako su njegove najsjajnije zvijezde četvrte veličine i jedva primjetne golim okom. Trougao uključuje dvije zvijezde prve veličine, dok je Sirijus još svjetliji. Druge svijetle zvijezde zimskog neba leže oko trokuta: Rigel u Orionu; Aldebaran u Biku ; Kastor i Poluks u Blizancima; i Kapela u Kočijašu.
Kemal Kurspahić
Kemal Kurspahić (rođen 1. decembra 1946) bio je jugoslavenski novinar i advokat iz Bosne i Hercegovine, urednik lanca sedmičnih listova pod nazivom "The Connection Newspapers", osnivač i predsjednik Instituta za medije u demokratiji, bivši glavni urednik sarajevskog dnevnog lista Oslobođenje i autor nekoliko knjiga.
Biografija
Rođen je 1946. u Mrkonjić Gradu. Osnovnu školu pohadao je u Bosni i Hercegovini i Hrvatskoj. Trogodišnju srednju školu završio je u Sanskom Mostu. Diplomirao je na Pravnom fakultetu Univerziteta u Beogradu i stekao zvanje advokata.
Novinarstvom se počinje baviti 1962, još u srednjoškolskim danima, radeći kao dopisnik lista za Oslobođenje iz Sanskog Mosta. Bio je urednik beogradskog sedmičnika Student, a od 1969. radi kao dopisnik Oslobođenja iz Beograda. Od 1971. do 1973. dopisnik je iz Jajca. U Sarajevo se seli 1974, gdje radi u nekoliko redakcija.
Od 1981. do 1985. radi kao dopisnik iz New Yorka. Od 1985. do 1988 bio je zamjenik glavnog urednika Oslobođenja, a od decembra 1988. do marta 1994. i glavni urednik. Na toj funkciji dobija nekoliko priznanja za doprinos slobodi štampe i ljudskim pravima.
Izvještavao je s Olimpijskih igara 1972. u Münchenu, Zimskih olimpijskih igara 1980. u Lake Placidu te Olimpijskih igara 1984. u Los Angelesu. Bio je i reporter sa Svjetskog nogometnog prvenstva 1974. u Zapadnoj Njemačkoj.
Intervjuirao je niz poznatih ličnosti, poput predsjednika Sjedinjenih Američkih Država Ronalda Reagana, generalnog sekretara Ujedinjenih nacija Javiera Péreza de Cuéllara, indijskog premijera Rajiva Gandhija te predsjednika Šri Lanke Ranasinghea Premadasu. Pisao je komentare za The New York Times, The Washington Post, Herald Tribune, The Los Angeles Times, Die Zeit, El País i druge.
Nagrade i priznanja
Dnevni list Oslobođenje u periodu dok je Kurspahić bio glavni urednik dobio je više priznanja:
Leon VI Mudri
Rani život
Bizantski car Lav VI sin je Bazilija I, osnivača Makedonske dinastije. Lav VI je rođen 866, a na prijesto je došao 886, nakon očeve smrti. Nije bio ratoboran poput većine bizantskih vladara već je živio povučeno u dvoru baveći se državnim poslovima i pišući traktate sve do smrti 912. Njegov spisateljski opus bio je plodonosan. Pisao je vjerske govore, dogmatske rasrave, astrološke spise, epigrame i pjesme. Napisao je i zbirke zakonskih spomenika pod nazivom Bazilike i Novele.
Među značajnijim njegovim radovima ističe se Taktika, spis o vojnoj vještini. Lav je sastavio praktični priručnik za ratovanje namjenjen njegovom sinu, budućem caru Konstantinu VII Porforogenetu. Pri sastavljanju Taktike služio se Strategikonom Pseudo-Mauricija (oko 300 godina starijim), ali jasno pokazujući u svome spisu koliko se u međuvremenu razvila i usavršila vojna vještina u Bizantu.
Pišući o Slavenima Lav VI ističe za njih da su sa onu stranu Dunava živjeli slobodno, a kada su prešli Dunav nisu htjeli da budu porobljeni, pokoreni niti da se njima vlada nego su zadržali sopstveni način života jer 'smatrahu boljim da ih uništava poglavica iz sopstvenog roda nego da se pokoravaju Romejcima ... a oni koji su primili svetinju krštenja sve do naših vremena ... čuvaju sklonost prema starim slobodama'.
Respirator
mini|"The Bird VIP" respirator za novorođenčad. Respirator je mašina dizajnirana da pruži umjetnu ventilaciju u kojem mehanički uređaj pomaže ili zamjenjuje spontano disanje. Dok su moderni ventilatori kompjuterizovane mašine sa mikroprocesorskim upravljanjem, pacijenti se mogu prozračavati i jednostavnom ručnom ventilacijskom maskom. Respiratori se uglavnom koriste u medicini intenzivne njege, kućnoj njezi i urgentnoj medicini (kao pokretne jedinice) i u anesteziologiji (kao sastavni dio anestezijske mašine).
Funkcija
Pojednostavljeno, moderni ventilator s pozitivnim pritiskom sastoji se od kompresovanog rezervoara zraka ili turbine, spremišta sa zalihom zraka i kisika, skupa ventila i cijevi te jednokratnog ili višekratnog sklopa koji prenosi zrak i kisik između pacijenta i respiratora. Rezervoar zraka se pneumatski kompresuje nekoliko puta u minuti kako bi se pacijentu isporučila smjesa zraka i kisika. Ako se koristi turbina, ona gura zrak kroz respirator, ventilom za protok koji podešava pritisak da ispuni specifične parametre za pacijenta. Kada se oslobodi prekomjernog pritiska, pacijent će pasivno izdahnuti zbog elastičnosti pluća, pri čemu se izdisani zrak oslobađa obično kroz jednosmjerni ventil.
Slobodno licencirani respirator
Slobodno licencirani respirator jest respirator čiji dizajn je slobodno licenciran, i po mogućnosti sastavljen od dijelova koji se mogu pronaći u slobodnoj prodaji. Dizajn i dijelovi bi mogli dolaziti iz više izvora. Neki dijelovi bi mogli biti napravljeni pomoću 3D printera, posebno onih koji su komplikovani i teško dostupni.
Veliki napori u ostvarivanju ovog poduhvata započeli su tokom pandemije koronavirusa 2019/2020.
Poljska kompanija Urbicum izvijestila je o uspješnom testiranju jednog 3D printanog prototipa respiratora "VentilAid". Proizvođači ga opisuju kao krajnje sredstvo u slučaju nedostatka profesionalne opreme. Dizajn je javno dostupan.
Dana 21. marta 2020. godine, New England Complex Systems Institute (NECSI) počeo je voditi strateški spisak projekata slobodno licenciranih respiratora na kojima se radi.
== Glavni proizvođači ==
Tunel Sveti Rok
mini|Tunel Sveti Rok u augustu [[2007. godine sa sjeverne strane.]] mini|250px|desno|Južni ulaz u tunel. Tunel Sveti Rok je tunel u Lici, na autoput A1 od Zagreba do Splita.
Položaj i karakteristike
Tunel je dug 5727 metara, a prolazi kroz Velebit između naselja Sveti Rok (sa sjeverne strane, po njemu je i dobio ime) i Maslenice (s južne strane).
Zapadna cijev tunela otvorena je 2003. godine, dok je istočna otvorena tek 30. maja 2009. godine. Od tada ovaj tunel više neće biti prometni čep, koji nastaje u ljetnim vikendima, kada su velike gužve.
Spisak pjesama Zlatana Fazlića
Spisak tekstova pjesama koje je napisao Zlatan Fazlić.
Policitemija vera
Policitemija vera je neuobičajena mijeloproliferativna neoplazma u kojoj koštana srž stvara previše crvenih krvnih zrnaca. Može također rezultirati prekomjernom proizvodnjom bijelih krvnih stanica i trombocita.
Većina zdravstvenih problema povezanih s policitemijom verom uzrokovana je gušćom krvi kao posljedicom povećanog broja crvenih krvnih ćelija. Češća je kod starijih osoba i može biti simptomska ili asimptomska. Uobičajeni znakovi i simptomi uključuju svrab (pruritus) i jake pekuće bolove u šakama ili stopalima koji su obično praćeni crvenkastom ili plavkastom bojom kože. Pacijenti sa ovom policitemijom imaju veću vjerovatnoću da imaju gihtni artritis. Liječenje se prvenstveno sastoji od flebotomije.
Znakovi i simptomi
Osobe s policitemijom verom mogu biti asimptomske. Klasičan simptom je svrbež ili svrab, posebno nakon izlaganja toploj vodi (kao kada se kupa), što može biti zbog abnormalnog oslobađanja histamina  ili proizvodnje  prostaglandina. Takav svrab prisutan je kod otprilike 40% pacijenata sa policitemijom verom. gihtni artritis može biti prisutan kod do 20% pacijenata. Peptozna ulkusna bolest je takođe česta kod pacijenata sa policitemijom verom; najvjerovatnije zbog povećanog histamina iz mastocita, ali može biti povezano s povećanom osjetljivošću na infekcije bakterijom koja uzrokuje čir na želucu, H. pylori. Drugi mogući mehanizam za nastanak peptoznog čira je pojačano oslobađanje histamina i želučana hiperkiselost.
Klasičan simptom policitemije vere (i srodne mijeloproliferativne bolesti esencijalna trombocitemija) je eritromelalgija. Ovo je pekući bolno u šakama ili stopalima, obično praćeno crvenkastom ili plavkastom bojom kože. Eritromelalgija je uzrokovana povećanim brojem trombocita ili povećanom "ljepljivošću" (agregacijom ) trombocita, što rezultira stvaranjem sitnih krvnih ugrušaka u žilama ekstremiteta; brzo reaguje na terapiju sa aspirinom.
Bolesnici skloni su razvoju krvnih ugrušaka (tromboza). Velika trombotska komplikacija (npr. srčani udar, moždani udar, duboka venska tromboza ili Budd-Chiarijev sindrom) ponekad mogu biti prvi simptom ili indikacija da osoba ima policitemiju veru. Glavobolje, nedostatak koncentracije i umor su uobičajeni simptomi koji se javljaju i kod pacijenata sa ovom policitemijom.
Patofiziologija
Policitemija vera (PCV), kao primarna policitemija, uzrokovana je neoplazmatskom proliferacijom i sazrijevanjem eritroida, megakariocita i granulocitnih elemenata za proizvodnju onoga što se naziva panmijeloza. Za razliku od sekundarnih policitemija, PCV je povezana sa niskim serumskim nivoom hormona eritropoetina (EPO). Umjesto toga, PCV ćelije često nose aktivirajuću mutaciju u genu tirozin-kinaze (JAK2), koji djeluje na signalnim putevima EPO-receptora, čineći te ćelije proliferacijski neovisnim o EPO.
Dijagnoza
Nalazi fizičkog pregleda su nespecifični, ali mogu uključivati uvećanu jetru ili slezenu, pocrvenjele otekline ili gihtne čvorove. Na dijagnozu se često sumnja na osnovu laboratorijskih pretraga. Uobičajeni nalazi uključuju povišen nivo hemoglobina i hematokrita, što odražava povećan broj crvenih krvnih zrnaca; broj trombocita ili broj bijelih krvnih ćelija također može biti povećan. brzina sedimentacije eritrocita (ESR) je smanjena zbog povećanja zeta potencijala. Budući da je policitemija vera rezultat značajnog povećanja proizvodnje eritrocita, pacijenti imaju normalnu oksigenaciju krvi i nizak nivo eritropoetina (EPO).
Prozor u dvorište (1954)
Prozor u dvorište jeste kriminalistički film Alfreda Hitchcocka zasnovan na scenariju J. M. Hayesa po priči C. Woolricha, Moralo je biti ubistvo. Mnogi kritičari smatraju da je ovo jedan od najboljih Hitchcockovih filmova.
Radnja
mini|lijevo|250px|[[James Stewart kao L. B. Jeffries u filmu.]] L. B. Jeffries poznati je fotoreporter koga je traženje ekskluzivnog ugla snimanja na automobilističkim utrkama stajalo teškoga prijeloma noge. Nenaviknut na mirovanje, prisiljen je ograničiti svoj do jučer neomeđeni svijet na prostor koji obuhvata pogled sa sobnog prozora i vrijeme između posjeta njegove lijepe djevojke Lise i patronažne sestre Stelle. Na vlastito čuđenje, ubrzo otkriva da i mikrokosmos jednog običnoga gradskoga dvorišta može skrivati neizmjerna uzbuđenja i strašne tajne. Naročito ga uznemiruju čudna zbivanja u stanu u kojem s bolesnom ženom živi trgovački putnik Lars Thorwald. Je li nehotice svjedočio okrutnom ubistvu ili je, odjednom privezan za invalidska kolica, počeo viđati stvari koje se nisu dogodile?
Komentari i opis
U izuzetnom opusu najvećeg majstora filmske napetosti, Alfreda Hitchcocka, Prozor u dvorište zauzima posebno istaknuto mjesto. Nizanjem subjektivnih kadrova u kojima očima glavnog junaka posmatramo zbivanja u jednom gradskom dvorištu, kultni filmaš postepeno gradi napetu i složenu priču prepunu ironičnog humora, ali i izuzetne dramatičnosti. Uz stilsku i narativnu inovativnost, film je zanimljiv i po uspješnom objedinjavanju različitih žanrova, od detekcijskog, kriminalističkog, pa do ljubavnog. Prozor u dvorište jedno je od onih filmskih djela koja se mogu gledati bezbroj puta, uvijek nam otkrivajući neki novi sloj ili pojedinost. Također, riječ je i o jednom od filmova o kojima je napisano najviše teorijskih stranica. Uz četiri nominacije za Oscara, film je autoru donio nagradu za najbolji film Britanske filmske akademije, a Grace Kelly priznanja američkog Nacionalnog odbora filmskih kritičara i Njujorškog kruga filmskih kritičara. Godine 1997. film je uvršten u Nacionalni filmski registar SAD-a, a godinu dana kasnije na popis 100 najvećih američkih filmova svih vremena. Ulogom L. B. Jeffriesa oskarovac James Stewart dodao je svom impozantnom opusu nove vrijednosti, a još jednu izvrsnu epizodu ostvarila je Thelma Ritter (Ptičar iz Alcatraza, Neprilagođeni) kao bolničarka Stella.
Policitemija vera
Dijagnoza
Kao posljedica gore navedenog, osobe s neliječenom policitemijom verom izložene su riziku od raznih trombotskih poremećaja (duboka venska tromboza, plućna embolija), srčani udar i moždani udar, a imaju i značajan rizik od  Budd-Chiarijevog sindroma (tromboze jetrenih vena), ili mijelofibroza.
Mutacija u JAK2 kinaznom genu(V617F) snažno je povezana s policitemijom verom. JAK2 je član porodice Janus-kinaza i čini prekursore eritroida preosjetljivim na eritropoetin (EPO). Ova mutacija može biti od pomoći u postavljanju dijagnoze ili kao meta za buduću terapiju.
Nakon anamneze i pregleda, Britanski komitet za standarde u hematologiji (BCSH) preporučuje da se urade sljedeći testovi:
Ako je mutacija JAK2 negativna i nema očiglednih sekundarnih uzroka, BCSH predlaže sljedeće testove:
BCSH je nedavno ažurirao dijagnostičke kriterijume za policitemiju veru. Ovo zamjenjuje prethodne kriterije studijske grupe policitemije vere. JAK2-pozitivna policitemija vera – dijagnoza zahtijeva da postoje oba kriterija:
JAK2-negativna policitemija vera – dijagnoza zahtijeva A1 + A2 + A3 + ili drugi A ili dva B kriterija:
Liječenje
Neliječena, policitemija vera može biti fatalna. Podaci o učinku na životni vijek osobaa s policitemija vera su neuvjerljivi zbog rijetkosti bolesti, pri čemu neki izvori navode normalan životni vijek, a drugi navode srednju stopu preživljavanja od 10-20 godina.
Flebotomija je jedan oblik liječenja, koji se često može kombinirati s drugim terapijama. Uklanjanje krvi iz organizma izaziva nedostatak gvožđa, čime se smanjuje nivo hemoglobina/hematokrita i smanjuje rizik od nastanka krvnih ugrušaka. Flebotomija se obično izvodi kako bi se njihov hematokrit (procenat crvenih krvnih zrnaca) smanjio ispod 45 za muškarce ili 42 za žene. It has been observed that phlebotomy also reduces cognitive impairment (improves cognition).
Tendencija nekih praktičara da izbjegavaju hemoterapiju ako je to moguće, posebno kod mladih pacijenata, rezultat je istraživanja koja ukazuju na mogući povećani rizik od transformacije u akutnu mijelogena leukemiju (AML). Dok se hidroksiurea smatra sigurnijom u ovom aspektu, još uvijek se vode rasprave o njenoj dugoročnoj sigurnosti.
Postoje indicije da s određenim genetičkim markerima, erlotinib može biti dodatna opcija liječenja za ovo stanje.
Inhibitor Janus-kinaze 2 (JAK2), ruksolitinib, koristi se također za liječenje policitemije.
Kovačići (Novo Sarajevo)
Kovačići su mjesna zajednica u Sarajevu. Kovačići obuhvataju istoimeno naselje smješteno između MZ Grbavica I, MZ Gornji Kovačići, rijeke Miljacke i općine Centar.
70.
Godina 70. (LXX) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao Godina konzulstva Augusta i Vespazijana ili, rjeđe, '''godina 823. Ab urbe condita'''. Oznaka "70." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
NGC 6560
NGC 6560 (također poznat kao IRAS 18038+4652, MCG 8-33-19, PGC 61381 i UGC 11117) je prečkasta spiralna galaksija koja je udaljena oko 324 miliona sg od Zemlje i nalazi se u sazviježđu Herkul. Najveći prečnik je 1,20 (113 hiljade sg) a najmanji 0,8 uglovnih minuta (75 hiljada sg). Prvo otkriće je napravio Lewis Swift 22. oktobra 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Rezultati nogometne reprezentacije Indonezije na svjetskim prvenstvima
Nogometna reprezentacija Indonezije je na svjetskim prvenstvima učestvovala ukupno jedan put i to 1938. koje se odigralo u Francuskoj. Na prvenstvu 1938. Indonezija je nastupila pod imenom Holandska istočna Indija, međutim, FIFA rezultate Holandske istočne Indije pripisuje tadašnoj holandskoj koloniji Indoneziji.
Eduardo Gil
Eduardo "Eddie" Gil je filipinski muzičar, poznat po tome što je bio kandidat za predsjednika Filipina na predsjedničkim izborima 2004. godine. Međutim, Izborna komisija ga je diskvalificirala jer, navodno, nije bio u stanju da organizira izbornu kampanju na području cijele države i da je kao kandidat neugledan. Gil je izjavio žalbu Ustavnom sudu na takvu odluku. Samoproglašeni milioner, Gil je obećao sugrađanima Filipincima da će on platiti državni dug svojim ličnim sredstvima. Međutim nakon jednog predizbornog skupa na ostrvu Mindanao, Gil nije imao novca ni da plati hotelski smještaj. Mnogi su kritikovali njegovu predsjedničku kandidaturu optužujući ga da je to više marketinški trik za promociju svog narednog muzičkog albuma nego što je pokušaj političkog angažmana.
Sovjetski Savez
Sovjetski Savez (rus. Сове́тский Сою́з), službeno Savez Sovjetskih Socijalističkih Republika (skraćenica: SSSR; rus. Сою́з Сове́тских Социалисти́ческих Респу́блик), naziv je za bivšu socijalističku državu u istočnoj Europi, srednjoj, sjevernoj i istočnoj Aziji. Nastala je 1922. godine na prostoru Carske Rusije pod vodstvom Vladimira Iljiča Lenjina i Komunističke partije, nestala 1991. godine, a sastojala se od 15 republika. Bila je vodeća svjetska komunistička sila.
71.
Godina 71. (LXXI) bila je redovna godina koja počinje u utorak u julijanskom kalendaru. U svoje vrijeme je bila poznata kao Godina konzulstva Augusta i Nerve ili, rjeđe, '''godina 824. Ab urbe condita'''. Oznaka "71." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Sovjetski Savez
Historija
Sovjetski Savez je došao na mjesto Ruskog Carstva, čiji je zadnji monarh, car Nikola II vladao do 1917. Sovjetski Savez je osnovan u decembru 1922. kao savez Ruske, Ukrajinske, Bjeloruske i Transkavkaske sovjetske republike, na čijem su čelu bile boljševičke stranke.
Spontani narodni ustanak u Petrogradu, kao odgovor na ratno raspadanje ruskog blagostanja i morala, kulminirao je obaranjem carske vlade u martu 1917. (Februarska revolucija). Autokratija je zamijenjena privremenom vladom, čije vođe su namjeravali uspostaviti demokratiju u Rusiji i nastaviti sudjelovanje u savezničkim ratnim naporima. U isto vrijeme su se u zemlji raširili radnički savjeti (sovjeti), kako bi osigurali prava radničke partije. Radikalni boljševici, pod vodstvom Vladimira Lenjina, zalagali su se za socijalističku revoluciju u sovjetima i na ulicama. Oni su preuzeli vlast od Privremene vlade u novembru 1917. u Oktobarskoj revoluciji. Tek poslije dugog i krvavog ruskog građanskog rata (1918–1922), koji se sastojao i u borbi vladinih snaga i stranih trupa u raznim dijelovima Rusije, osiguran je novi komunistički režim. Mirom u Rigi, početkom 1921, podijeljena je i sporna teritorija u Bjelorusiji i Ukrajini između Poljske i Sovjetske Rusije.
Od svojih prvih godina, vlada Sovjetskog Saveza bila je zasnovana na jednostranačkoj vlasti komunista, kako su boljševici sebe nazivali od marta 1928. Poslije neobične ekonomske politike ratnog komunizma za vrijeme građanskog rata uvedena je Nova ekonomska politika kada je sovjetska vlada tokom 1920-ih dozvolila postojanje određene privatne ekonomska aktivnosti uz nacionaliziranu industriju, a potpuno oduzimanje hrane na selu zamijenila porezom u hrani. Rasprava o budućnosti privrede pružila je podlogu sovjetskim vođama za borbu oko vlasti nakon Lenjinove smrti 1924. Postupnom konsolidacijom svog utjecaja i izoliranjem rivala unutar stranke, posebno Lenjinovog očitijeg nasljednika Lava Trockog, Josif Staljin je postao samostalni vođa Sovjetskog Saveza krajem 1920-ih.
Staljin je 1928. predstavio prvi petogodišnji plan za izgradnju socijalističke privrede. U industriji, država je preuzela kontrolu nad svim postojećim firmama, i započela intenzivan program industrijalizacije; u poljoprivredi, država je prisvojila imovinu seljaka kako bi uspostavila kolektivne farme. Sovjetski Savez je postao velika industrijska sila; ali je primjena plana raširila bijedu u nekim segmentima stanovništva. Kolektivizacija se suočila s otporom kulaka, što je rezultiralo ogorčenom borbom mnogih seljaka protiv vlasti, glađu i, možda, milionima žrtava (najviše procjene 14,5 miliona), posebno u Ukrajini. Socijalni prevrati nastavljeni su i sredinom 1930-ih, kad je Staljin započeo čistku u komunističkoj partiji. Iz ovog je procesa izrasla kampanja terora koja je dovela do pogubljenja (najviše procjene 1 milion), zatvaranja i protjerivanja (najviše procjene 9,5 miliona) ljudi u gulazima. Ipak, uprkos ovim nemirima, Sovjetski Savez se razvio u snažno industrijsko privredno područje u godinama prije Drugog svjetskog rata.
Iako se Staljin pokušao udružiti s Njemačkom zaključivši Pakt Ribbentrop-Molotov godine 1939., dvije godine kasnije, u junu 1941. Njemačka je izvršila invaziju na Sovjetski Savez. Crvena armija zaustavila je nacističku ofanzivu u staljingradskoj bici 1943, i krenula u protivnapad kroz istočnu Evropu do Berlina, natjeravši Njemačku na predaju 1945. Iako opustošen u ratu, Sovjetski Savez iz rata je izašao kao priznata velika sila.
U nedostatku prihvatljivog nasljednika, Staljinovi najbliži saradnici izglasali su da će zemljom vladati zajedno, iako se borba za vlast održavala iza fasade kolektivnog vodstva. Nikita Hruščov, koji je pobijedio u borbi za vlast do sredine 1950-ih odbacio je Staljinove mjere terora i donekle olabavio represivnu kontrolu nad partijom i narodom. Došlo je i do promjene smjera u vanjskoj politici, uz otopljavanje odnosa sa SFRJ i Zapadom. Ipak, Hruščovljeve reforme u poljoprivredi i administraciji, sveukupno, bile su neproduktivne. Kolege u rukovodstvu SSSR-a smijenili su Hruščova 1964.
Nakon smjene Hruščova uslijedio je još jedan period kolektivnog rukovodstva, koje je trajalo dok se Leonid Brežnjev nije ustoličio kao dominantna figura u SSSR-u u ranim 1970-im. Leonid Brežnjev je predsjedavao u periodu "primirja" u Hladnom ratu sa Zapadom, dok je u isto vrijeme gradio sovjetsku vojnu silu; ovo je naoružavanje pridonijelo prekidu "primirja" u kasnim 1970-im. Još jedan faktor bila je sovjetska invazija na Afganistan u decembru 1979.
Poslije eksperimentiranja s ekonomskim reformama sredinom 1960-ih sovjetsko rukovodstvo se vratilo starim metodama ekonomske politike. Industrija je pokazivala spor, ali stabilan rast tokom 1970-ih, dok je poljoprivredni razvoj nastavio zaostajati. Kao suprotnost revolucionarnom duhu koji je pratio rađanje Sovjetskog Saveza, prevladavajuće raspoloženje sovjetskog rukovodstva u vrijeme smrti Brežnjeva 1982. bila je averzija prema promjenama.
U sljedećem desetljeću dominirala su dva paralelna procesa: sve očitiji raspad ekonomskih i političkih struktura Sovjetskog Saveza, i neuspjeli reformski pokušaji zaustavljanja ovih procesa. Nakon brzih izmjena Jurija Andropova i Konstantina Černenka na vlasti, ličnosti s duboko ukorijenjenom brežnjevskom tradicijom, energični Mihail Gorbačov napravio je značajne promjene u privredi i rukovodstvu partije. Njegova politika nazvana Perestrojka pokušala je promijeniti dotadašnju politiku središnjeg upravljanja ali Gorbačov nije uspio ispraviti ključne mane sovjetskog sistema; do 1991, kada je zavjera konzervativaca u njegovoj vladi otkrila slabost Gorbačovljeve političke pozicije, kraj Sovjetskog Saveza bio je na vidiku.
Dana 25. decembra, 1991, Mihail Gorbačov dao je ostavku na mjesto predsjednika SSSR-a, i predao dužnost Borisu Jeljcinu. Sljedećeg dana Sovjetski Savez se službeno raspao i do kraja godine sve službene sovjetske institucije prestale su s radom.
Sporni odnosi
Na početku Sovjetski Savez nije bio diplomatski priznat od strane većine zemalja, ali je do kasnih 1980-ih imao službene odnose s većinom zemalja u svijetu. Sovjetski Savez također je prešao dug put od autsajdera u međunarodnim organizacijama i pregovorima do jednog od arbitara sudbine Evrope nakon Drugog svjetskog rata. Bio je član Ujedinjenih nacija od osnivanja 1945, i jedan od pet stalnih članova Vijeća sigurnosti UN koji je imao pravo veta na bilo koju rezoluciju.
SSSR je postao jedna od dvije svjetske supersile i na toj poziciji je opstao četiri desetljeća, održavajući premoć u Istočnoj Evropi (vidi: Varšavski pakt), vojnu snagu, pomoć zemljama u razvoju, i naučni razvoj, posebno u svemirskoj tehnologiji i naoružanju. Napori Sovjetskog Saveza da proširi svoj uticaj ili kontrolu na mnoge države i narode rezultirali su formiranjem socijalističkih država širom svijeta.
Vučevo
Vučevo je naseljeno mjesto u općini Foča, Bosna i Hercegovina.
NGC 422
NGC 422 (također poznat kao ESO 51-SC22) je otvoreno zvjezdano jato i nalazi se u sazviježđu Tukan. Prvo otkriće je napravio John Frederick William Herschel 21. septembra 1835. godine.
Helona (nimfa)
Helona (starogrčki: Χελώνη što znači kornjača) u grčkoj mitologiji je bila oreada planine Kelidora („bogata kornjačama“) u Arkadiji.
Po Serviju
Kada je božanski glasnik Hermes pozvao sve bogove, ljude i životinje da prisustvuju vjenčanju Zeusa i Here, nimfa Helona je ostala sama kod kuće, kako bi pokazala da se ne obazire na svečanost. Ali Hermes je tada sišao sa Olimpa, bacio Heloninu kuću, koja je stajala na obali rijeke, zajedno s njom, u vodu i pretvorio je u lijenju kornjaču, koja je od sada morala da nosi svoju kuću na leđima.
Po Ezopu
Ezopova basna govori kako je kralj bogova pozvao sve životinje na svoje vjenčanje, ali kornjača nikada nije stigla. Kada su je pitali zašto, njen izgovor je bio da više voli svoj dom, pa ju je Zeus natjerao da svoju kuću nosi zauvijek.
"'Zeus je pozvao sve životinje na svoje venčanje. Samo kornjača je bila odsutna, a Zeus nije znao zašto, pa je pitao kornjaču (Helonu) zbog čega nije došla na gozbu. Kornjača je rekla: 'Neka bude tako skroman, nema mjesta poput kuće.' Zeus se naljutio na kornjaču i naredio joj da nosi svoju kuću sa sobom gdje god pođe.'"
Po Pauzaniju
"'Uz planinu Kilene nalazi se druga planina, Helidora, gdje je Hermes rekao da je pronašao kornjaču, uzeo oklop od zvijeri i napravio od nje harfu.'"
NGC 5108
NGC 5108 (također poznat kao ESO 444-20, MCG -5-32-5 i PGC 46774) je prečkasta spiralna galaksija koja je udaljena oko 396 miliona sg od Zemlje i nalazi se u sazviježđu Kentaur. Najveći prečnik je 1,20 (138 hiljada sg) a najmanji 0,3 uglovnih minuta (35 hiljada sg). Prvo otkriće je napravio John Frederick William Herschel 3. juna 1836. godine.
Srpski književni list
Srpski književni list je srbijanski časopis za književnost, umjetnost i kulturna pitanja, koji izlazi od 2002. godine. Osnivač i izdavač bilo je Udruženje izdavača i knjižara Jugoslavije. Redakcija lista nalazi se na Trgu Nikole Pašića 3 u Beogradu. Časopis se štampa ćirilicom i sadašnja mu je cijena 100 srpskih dinara. Časopis objavljuje historijske priloge, izbor iz novijih knjiga srpskih i stranih autora, kao i književne kritike odabranih djela, te govore sa književnih promocija, članke o filmskim festivalima i kulturne priloge raznih autora.
Historija
Srpski književni list počeo je izlaziti 2002. godine pod nazivom Književni list, te je pod tim nazivom izašlo 105 brojeva, a od oktobra 2012. godine, izlazi prvi broj Srpskog književnog lista sa numeracijom 1/106.
Uredništvo
Članovi uredništva su: Staniša Vojinović, Marinko M. Vučinić, Aleksandra Grubor, Vasilije Domazet, Bojan Jovanović, Marinko Lolić, Goran Maksimović, Miloš Folić, Marija Ćirić i Milan Šećerović.
72.
Godina 72. (LXXII) bila je redovna godina koja počinje u srijedu u julijanskom kalendaru. U svoje vrijeme je bila poznata kao Godina konzulstva Augusta i Vespazijana ili, rjeđe, '''godina 825. Ab urbe condita'''. Oznaka "72." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Ignjacije Đakon
Ignacije (Ignjatije) je bio đakon i skevofilaks crkve Aja Sofija u Carigradu, a onda nikejski mitropolit. Učemik je i prijatelj patrijarha Tarasija i patrijarha Nićifora. Od njih je dobio literarno i bogoslovsko obrazovanje. Ignjacije je bio učen i plodan pisac. Pripada nosiocima obnove bizantske književnosti u 9. vijeku. Ignacije je hagiograf. On pripada umjerenim pravoslavnim u ikonoklastičkim borbama što se odražava i u njegovim radovima. Pisao je nadgrobne elegije, pisma, jambe protiv pobunjenika Tome, žitija patrijarha Tarasija i Nićifora te prijatelja Grigorija Dekapolite. Pripisuje mu se i anonimno žitije Petra Amstridskog.
Ignacijeve hagiografije pune su retorike koja je dragocjena za upoznavanje duha i vremena u kojem on djeluje. Kao historijski izvor pune su mana obzirom na to da su neprecizne, oskudne podacima i što prećutkuju činjenice koje smetaju ispravnosti opisivanih lica u njihovoj religioznoj liniji. U Žitiju Grigorija Dekapolite Ignacije daje prvi spomen Solunske teme (836) te prisustvo Slavena u solunskoj oblasti. Opisuje slavensko gusarenje na Strimonu i ustanak Slavena u okolini Soluna.
Biografije, B
__BEZSADRŽAJA__
{| align=center cellspacing=3
IC 341
IC 341 je emisijska maglina i nalazi se u sazviježđu Bik. Prvo otkriće je napravio Edward Emerson Barnard 6. decembra 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
74.
Godina 74. (LXXIV) bila je redovna godina koja počinje u subotu u julijanskom kalendaru. U svoje vrijeme je bila poznata kao Godina konzulstva Augusta i Vespazijana ili, rjeđe, '''godina 827. Ab urbe condita'''. Oznaka "74." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Vukušići
Vukušići su naseljeno mjesto u općini Foča, Bosna i Hercegovina.
Spisak pjesama Faruka Buljubašića
Spisak tekstova pjesama koje je napisao Faruk Buljubašić.
Monah Georgije Hamartol
Georgije monah (grčki: Γεώργιος Ἁμαρτωλός) zvani Hamartol (Griješni) bio je bizantski pisac iz 9. vijeka.
O životu monaha Georgija ne zna se skoro ništa. Svoje djelo Hroniku (Hronikon) pisao je u vrijeme cara Mihaila III (842-867). Hronika dopire do 842. Za raniju historiju prepisuje svoje prethodnike Teofana, Jovana Malalu i druge, a originalniji izraz predstavljaju dijelovi koji obuhvataju period od 813. do 842. godine. U pitanju je monaška hronika kojoj su osnovni interes teološka i crkvena pitanja. Sa tog stanovišta posmatra i svjetovnu historiju. Hronika je prevođena na ruski, bugarski i srpski jezik što pokazuje da je bila popularna među Slavenima u srednjem vijeku.
Kompole
Kompole su naseljeno mjesto u sastavu općine Štore, regija Savinjska, Slovenija.
Historija
Do teritorijalne reorganizacije u Sloveniji nalazile su se u sastavu stare općine Celje.
Stanovništvo
Na popisu stanovništva 2011. godine, Kompole su imale 492 stanovnika.
Napomena: ''U 1953. povećano za dio bivšeg naselja Sveti Lovrenc pri Prožinu koje je ukinuto. U 1984. smanjeno za dio naselja koji je priključen naselju Štore. U 1992. smanjeno za dijelove naselja koji su priključeni naseljima Laška vas pri Štorah i Štore, te za dio naselja koji je proglašen za samostalno naselje Draga.''
NGC 3609
NGC 3609 (također poznat kao MCG 5-27-43, PGC 34511 i UGC 6310) je spiralna galaksija koja je udaljena oko 371 miliona sg od Zemlje i nalazi se u sazviježđu Lav. Najveći prečnik je 1,20 (130 hiljada sg) a najmanji 1,0 uglovnih minuta (108 hiljada sg). Prvo otkriće je napravio Otto Wilhelm von Struve 18. marta 1869. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Britomartida (nimfa)
Britomartida (starogrčki: Βριτόμαρτις ) je bila grčka boginja planina i lova, koja je prvenstveno obožavana na ostrvu Kreti. Ponekad se verovalo da je Oreada, ili planinska nimfa, ali je često miješana ili sinkretizovana sa Artemidom i Efejom, "nevidljivom" zaštitnicom Egine. Poznata je i kao Diktina ( Δίκτυννα ; ime koje helenistički pisci izvode iz δίκτυα što znači "lovačke mreže").
Mnogi pisci su je povezivali sa pretpostavljenom boginjom majkom mnogo ranije minojske religije; međutim, za to nema dokaza iz arheologije.
U 16. vijeku, imenovanje likova identifikovanih sa engleskim vojnim vještinama kao "Britomart" u viteškom epu Edmunda Spensera "The Faerie Queene" (vjerovatno samo zato što se činilo da se "Brit" dobro uklapa sa "Britanijom", a "mart" sa Marsom, bogom rata) dovelo je do brojnih pojavljivanja "Britomartovih" ličnosti u britanskoj umjetnosti i književnosti.
Mitologija
U helenističko i rimsko doba, Britomartida je dobila genealošku postavku koja ju je bacila u klasični kontekst:
"Britomartida, koja se također zove Diktina, prema mitovima, rođen je u Kaenu na Kreti od Zeusa i Karme, kćerke Eubula koji je bio Demetrin sin; izumila je mreže (dictya) koje se koriste u lovu."
Treća Kalimahova himna Artemidi govori o tome kako ju je proganjao Minos i, kao Diktina, "Gospođa mreža", bacila se u ribarske mreže da mu pobjegne; tako spašenu, ribari su je odveli u kopnenu Grčku. Bila je poznata i kao Dikta. Ovaj element mita "objašnjava" širenje kulta kretske boginje u Grčku. Diodor Sicilski smatra da je to manje nego vjerodostojno:
"Ali oni muškarci koji pričaju priču da je nazvana Diktina zato što je pobjegla u mreže nekih ribara kada ju je progonio Minos, koji bi je očarao, promašili su istinu; jer nije vjerovatna priča da je boginja ikada dospjela u tako bespomoćno stanje da bi joj bila potrebna pomoć koju ljudi mogu pružiti, budući da je ona kćer najvećeg od bogova."
Strabon bilježi da je poštovana kao Diktina samo na zapadnojm Kreti, u oblasti Kidonije, gdje je postojao Diktinaion, ili hram Diktine. „Oupis [Artemido], o kraljice, ljepolika Donositeljko svetlosti, tebe također se Krećani zovu po toj nimfi“, kaže Kalimah. „Provela je vrijeme u društvu Artemide, što je razlog zašto neki muškarci misle da su Diktina i Artemida jedna te ista boginja“, sugeriše Diodor Sicilski (5.76.3).
U drugom vijeku naše ere, grčki pisac Pauzanije opisuje Britomartidu govoreći: „Artemida ju je učinila boginjom i obožavaju je, ne samo Krećani, već i Ajginetani.“
Antoninus Liberalis je pisao da je nakon bijega od Minosa stigla na Eginu, ali je lokalni ribar po imenu Andromedes pokušao staviti ruke na nju, pa je skočila sa svog čamca i postala poznata kao Efeja, lokalna eginetanska boginja, čije ime Antonin tumači kao "ona koja je nestala". Umjesto Britomartide, statua se pojavila u Artemidinom hramu na Egini.
Kao Diktina
Hramovi posvećeni njoj postojali su u Atini, Sparti, Masaliji i između Ambroza i Antikire u Fokidi, gdje je, kao Artemis Diktina, njen kultni predmet bio crni kamen koji su obrađivali Eginetanci, ali je ona prvenstveno bila boginja lokalnog značaja na zapadnoj Kreti, kao što je Lisos zapadno od Kidonije. Vjerovalo se da njene hramove čuvaju opaki psi jači od medvjeda. Hram posvećen boginji podignut je u antičko doba na planini Titiros blizu Kidonije.Drugo ime, Pipituna, koje se nalazi na Linearu B može biti još jedan oblik Diktine.
Kao Efeja
Britomartida je obožavana kao Efeja prvenstveno na ostrvu Egina, gde je stajao hram "Atena Efaja". Hram posvećen njoj postojao je i u Aspropirjosu na periferiji Atine.
76.
Godina 76. (LXXVI) bila je prijestupna godina koja počinje u ponedjeljak u julijanskom kalendaru. U svoje vrijeme je bila poznata kao Godina konzulstva Augusta i Vespazijana ili, rjeđe, '''godina 829. Ab urbe condita'''. Oznaka "76." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Sindrom nokat-patela
Sindrom nokat–patela je genetički poremećaj koji rezultira malim, slabo razvijenim noktima i koljenskim čašicama, ali može zahvatiti i mnoge druge dijelove tijela, kao npr. kao što su laktovi, grudi i bokovi. Naziv "nokat–patela" može biti vrlo pogrešan jer sindrom često pogađa mnoga druga tijelesna područja, uključujući čak i proizvodnju određenih proteina. Oni koji su pogođeni NPS-om mogu imati jedno ili više zahvaćenih područja tijela, a njegova težina varira u zavisnosti od osobe. Također naziva se I kao sindrom ilijačnih rogova, nasljedna onihoosteodisplazija (HOOD sindrom), Fongova bolest ili Turner-Kieser sindrom.
Dijagnoza NPS-a može se postaviti pri rođenju, ali je uobičajeno da ostane nedijagnostikovana nekoliko generacija. Iako ne postoji lijek za NPS, liječenje je dostupno i preporučljivo.
Znakovi i simptomi
Glaukom je također blisko povezan sa ovim sindromom, posebno glaukomom otvorenog ugla (OAG). Nuspojave mogu uključivati česte glavobolje, zamagljen vid ili potpuni gubitak vida. To se događa postepeno s vremenom i simptomi možda neće biti vidljivi kod djece.
Mogu se javiti problemi s bubrezima kao što su taloženje proteina u urinu i nefritis. Proteinurija je obično prvi znak zahvaćenosti bubrega i brzo ili godinama nakon asimptomskog taloženja proteina u mokraći, javlja se bubrežna insuficijencija kod oko 5% pacijenata sa NPS. Hipotireoza, sindrom iritabilnog crijeva, poremećaj pažnje i hiperaktivnosti (ADHD) i tanka zubna caklina povezani su s NPS-om, ali je nejasno da li su to povezanost ili jednostavno slučajnosti.
Genetika
Sindrom nokat–patela nasljeđuje se preko autosomne dominacije povezane s aberantnošću na dugom (q) kraku ljudskog  hromosoma 9 sekvenca 9q34. Ova autosomna dominacija znači da je samo jedna kopija, umjesto obje, dovoljna da se poremećaj izrazi u potomstvu, što znači da je šansa da se poremećaj dobije od pogođenog heterozigotnog roditelja 50%. Učestalost pojave je 1/50.000. Poremećaj je povezan sa lokusom ABO krvnima grupa. Posljedica je slučajnih mutacija u genu LMX1B. Sprovedene su studije i identifikovane su 83 mutacije ovog gena.